CELEX: 62011CA0312
Language: hr
Date: 2013-07-04 00:00:00
Title: Predmet C-312/11: Presuda Suda (četvrto vijeće) od 4. srpnja 2013. — Europska komisija protiv Talijanske Republike (Povreda obveze države članice — Direktiva 2000/78/UEZ — Članak 5. — Uspostava općeg okvira za jednako postupanje pri zapošljavanju i obavljanju zanimanja — Osobe s invaliditetom — Nedostatne mjere prenošenja)

24.8.2013   
            
            
               HR
            
            
               Službeni list Europske unije
            
            
               C 245/2
            
         Presuda Suda (četvrto vijeće) od 4. srpnja 2013. — Europska komisija protiv Talijanske Republike
   (Predmet C-312/11) (1)
   
   (Povreda obveze države članice - Direktiva 2000/78/UEZ - Članak 5. - Uspostava općeg okvira za jednako postupanje pri zapošljavanju i obavljanju zanimanja - Osobe s invaliditetom - Nedostatne mjere prenošenja)
   2013/C 245/03
   Jezik postupka: talijanski
   
      Stranke
   
   
      Tužitelj: Europska komisija (zastupnici: J. Enegren i C. Cattabriga, agenti)
   
      Tuženik: Talijanska Republika (zastupnici: G. Palmieri, agent, uz asistenciju C. Gerardisa, avvocato dello Stato)
   
      Predmet
   
   Povreda obveze države članice — Propust da se u predviđenom roku poduzmu sve potrebne mjere za postupanje sukladno članku 5. Direktive Vijeća 2000/78/UEZ od 27. studenoga 2000. kojom se uspostavlja opći okvir za jednako postupanje pri zapošljavanju i obavljanju zanimanja (SL L 303, str. 16.) — Nacionalno zakonodavstvo koje predviđa mjere za primjenu navedenog članka, ali čija je provedba moguća tek po usvajanju možebitnih naknadnih mjera — Nedostatna jamstva i prilagodbe
   
      Izreka
   
   
               1.
            
            
               Ne ustanovivši obvezu za sve poslodavce da, prema potrebi u određenoj situaciji, izvrše razumne prilagodbe potrebama svih osoba s invaliditetom, Talijanska Republika povrijedila je svoju obvezu da pravilno i u potpunosti prenese članak 5. Direktive Vijeća 2000/78/UEZ od 27. studenoga 2000. kojom se uspostavlja opći okvir za jednako postupanje pri zapošljavanju i obavljanju zanimanja.
            
         
               2.
            
            
               Talijanska Republika dužna je snositi troškove.
            
         
      (1)  SL C 226, 30.7.2011.